Document ID: 32005D0738

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Σεπτεμβρίου 2005
για την εκκαθάριση των λογαριασμών ορισμένων οργανισμών πληρωμών στο Βέλγιο, τη Γερμανία, την Ισπανία, τη Γαλλία, το Λουξεμβούργο, τις Κάτω Χώρες, την Πορτογαλία, τη Σουηδία και το Ηνωμένο Βασίλειο, σε σχέση με τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Εγγυήσεων, για το οικονομικό έτος 2003
[κοινοποιηθείσα υπό τον αριθμό Ε(2005) 3442]
(Τα κείμενα στην ισπανική, στη γερμανική, στην αγγλική, στη γαλλική, στην ολλανδική, στην πορτογαλική και στη σουηδική γλώσσα είναι τα μόνα αυθεντικά)
(2005/738/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (1), και ιδίως το άρθρο 7 παράγραφος 3,
Μετά από διαβούλευση με την Επιτροπή του Ταμείου,
Εκτιμώντας τα ακόλουθα:
(1)
Με την απόφασή της αριθ. 2004/451/ΕΚ, της 29ης Απριλίου 2004, για την εκκαθάριση των λογαριασμών των κρατών μελών στο πλαίσιο των δαπανών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Εγγυήσεων, για το οικονομικό έτος 2003 (2) η Επιτροπή εκκαθάρισε τους λογαριασμούς όλων των οργανισμών πληρωμών εκτός των βελγικών οργανισμών πληρωμών «ALT», «ALP» και «BIRB», των γερμανικών οργανισμών πληρωμών «Baden Württemberg», «Bayern StMELF», «Bayern-Umwelt», «Berlin», «Hamburg» και «Niedersachsen», του ισπανικού οργανισμού πληρωμών «Navarra», των γαλλικών οργανισμών πληρωμών «CNASEA», «FIRS», «OFIVAL», «ONIC», «ONIFLHOR», «ONIOL», «ONIVINS» και «SDE», του λουξεμβουργιανού οργανισμού πληρωμών «ministère de l’agriculture», των ολλανδικών οργανισμών πληρωμών «HPA» και «Laser», του πορτογαλικού οργανισμού πληρωμών «INGA», του σουηδικού οργανισμού πληρωμών «Swedish Board of Agriculture» και των οργανισμών πληρωμών του Ηνωμένου Βασιλείου «CCW», «DARD», «FC», «NAW», «RPA» και «SEERAD».
(2)
Αφού διαβιβάστηκαν καινούργιες πληροφορίες από το Βέλγιο, τη Γερμανία, την Ισπανία, τη Γαλλία, το Λουξεμβούργο, τις Κάτω Χώρες, την Πορτογαλία, τη Σουηδία και το Ηνωμένο Βασίλειο και μετά από επιπρόσθετους ελέγχους, η Επιτροπή είναι αυτή τη στιγμή σε θέση να λάβει απόφαση για την ειλικρίνεια, την πληρότητα και την ακρίβεια των λογαριασμών που υπέβαλαν οι βελγικοί οργανισμοί πληρωμών «ALT», «ALP» και «BIRB», οι γερμανικοί οργανισμοί πληρωμών «Baden Württemberg», «Bayern StMELF», «Berlin», «Hamburg» και «Niedersachsen», ο ισπανικός οργανισμός πληρωμών «Navarra», οι γαλλικοί οργανισμοί πληρωμών «CNASEA», «FIRS», «OFIVAL», «ONIC», «ONIFLHOR», «ONIOL», «ONIVINS» και «SDE», ο λουξεμβουργιανός οργανισμός πληρωμών «ministère de l’agriculture», οι ολλανδικοί οργανισμοί πληρωμών «HPA» και «Laser», ο πορτογαλικός οργανισμός πληρωμών «INGA», ο σουηδικός οργανισμός πληρωμών «Swedish Board of Agriculture» και οι οργανισμοί πληρωμών του Ηνωμένου Βασιλείου «CCW», «FC», «RPA» και «SEERAD».
(3)
Κατά την εκκαθάριση των λογαριασμών των σχετικών βελγικών, γερμανικών, ισπανικών, γαλλικών, λουξεμβουργιανών, ολλανδικών, πορτογαλικών, σουηδικών και βρετανικών οργανισμών πληρωμών, η Επιτροπή οφείλει να λάβει υπόψη τα ποσά που ήδη παρακρατήθηκαν από το Βέλγιο, τη Γερμανία, την Ισπανία, τη Γαλλία, το Λουξεμβούργο, τις Κάτω Χώρες, την Πορτογαλία, τη Σουηδία και το Ηνωμένο Βασίλειο, με βάση την απόφαση 2004/451/ΕΚ.
(4)
Σύμφωνα με το άρθρο 7 παράγραφος 3 δεύτερο εδάφιο του κανονισμού (ΕΚ) αριθ. 1258/1999, η παρούσα απόφαση λαμβάνεται χωρίς να προδικάζει τη λήψη τυχόν μεταγενέστερων αποφάσεων εκ μέρους της Επιτροπής για αποκλεισμό από την κοινοτική χρηματοδότηση των δαπανών που δεν πραγματοποιήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την παρούσα απόφαση εκκαθαρίζονται οι λογαριασμοί των βελγικών οργανισμών πληρωμών «ALT», «ALP» και «BIRB», των γερμανικών οργανισμών πληρωμών «Baden Württemberg», «Bayern StMELF», «Berlin», «Hamburg» και «Niedersachsen», του ισπανικού οργανισμού πληρωμών «Navarra», των γαλλικών οργανισμών πληρωμών «CNASEA», «FIRS», «OFIVAL», «ONIC», «ONIFLHOR», «ONIOL», «ONIVINS» και «SDE», του λουξεμβουργιανού οργανισμού πληρωμών «ministère de l’agriculture», των ολλανδικών οργανισμών πληρωμών «HPA» και «Laser», του πορτογαλικού οργανισμού πληρωμών «INGA», του σουηδικού οργανισμού πληρωμών «Swedish Board of Agriculture» και των οργανισμών πληρωμών του Ηνωμένου Βασιλείου «CCW», «FC», «RPA» και «SEERAD», όσον αφορά τις δαπάνες που χρηματοδοτήθηκαν από το Τμήμα Εγγυήσεων του ΕΓΤΠΕ για το οικονομικό έτος 2003.
Τα ποσά που πρέπει να ανακτηθούν από τα οικεία κράτη μέλη ή να πληρωθούν στα κράτη μέλη με βάση την παρούσα απόφαση, καθορίζονται στο παράρτημα.
Άρθρο 2
Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, το Βασίλειο της Ισπανίας, τη Γαλλική Δημοκρατία, το Μεγάλο Δουκάτο του Λουξεμβούργου, το Βασίλειο των Κάτω Χωρών, την Πορτογαλική Δημοκρατία, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και της Βορείου Ιρλανδίας.
Βρυξέλλες, 14 Σεπτεμβρίου 2005.

Labels: 18
15
4